Hűségpontok számítása
A www.mesterekfutara.hu webáruházban leadott-és kiszállított rendelések után a regisztrált Felhasználók számára hűségpontok kerülnek jóváírásra. Ennek a számítási módja a következő: minden elköltött bruttó 100 Ft után jár 1 db hűségpont, ami bruttó 1 Ft-ot ér a későbbi vásárlások alkalmával.
Hűségpont kizárólag akkor kerül jóváírásra, ha a regisztrált Felhasználó bejelentkezik a fiókjába és úgy adja le a webáruházban megrendelését. Telefonon leadott, illetve árajánlat elfogadását követően létrehozott rendelések után nem  jár hűségpont, ahogy abban az esetben sem, ha a regisztrált Felhasználó a fiókjába való belépés nélkül ad le rendelést.
2. Hűségpontok felhasználása, beváltása
A Felhasználó bármelyik későbbi rendelésénél beválthatja hűségpontjait: kifizetheti vele a termékek értékének egy részét, vagy akár a rendelés teljes összegét is. A hűségpontokat nem kötelező egyszerre beváltani: több rendelés alkalmával is felhasználhatók.
Ehhez a termék kosárba helyezése után - a megrendelt tételeket felsoroló felületen (1. Kosár) – meg kell adni, hány pontot szeretne beváltani, illetve ki kell választani a „Hűségpont Felhasználása” opciót.
Az elérhető hűségpontok mennyisége bejelentkezést követően a „Fiókom” pontra kattintás után tekinthető meg.
A hűségpontok a jóváírástól számított egy éven belül használhatók fel, ez után törlődnek a rendszerből.